
Obres  sense  dama  que  també  es  venen  en  aquesta 
Administració  i  també  es  remeten  enviant 
l'import  amb  segells  de  correu 
★ 

EL  TESTAMENT  FALS.— Drama  cn  Ires  actes  i  en  prosa. 

Preu:  3  ptes, 

L'HEREU  PRUNA.—Comedia  en  un  acíe.  Prem  50  ets. 

LA  QÜESTIÓ  SON  QUARTOS.-Comedia  en  un  acte. 

Preu:  50  ets. 

SOGRES  À  LA  GRAELLA.—Comedia  un  acte.  Preu:  50  ets. 

UN  BENEIT  DE  JESUCRIST.— Comèdia  un  acte.  Preu:  1  pta. 

QUE  HI  HA  CAP  PELL  DE  CONILL?-Comedia  en  un  acte. 

Preu:  1  pta. 

EL  QUARTO  DELS  MALS  ENDRESSOS. -Comèdia  un  acte. 

Preu:  75  ets. 

FAR  MALEÏT.— Drama  guinyol.  Preu:  50  cís. 

L'AVI  DE  LA  MUNTANYA.— Rondalla  en  un  acte  per  nois. 

Preu:  1  pta. 

ESCOLES  LAICAS.— Drama  en  tres  actes  i  en  prosa. 

Preu:  3  ptea. 

EL  NAUFREC— Comèdia  en  tres  actes  i  en  prosa. 

Preu:  2  ptea. 

CÒMICS  ENDOINÀ. -Comèdia  en  vers  i  en  un  acíe. 

Prew.  í  pta, 

ROSTOS  AVALL.— Drama  en  tres  actes  i  en  prosa. 

Prew.  3  ptes. 

SI  M'ATRAPAS  T'HO  PERDONO. -Comèdia  en  un  acíe. 

Preu\  V 50  ptes. 

LLUITA  DE  CORS.— Drama  en  tres  actes.  Preux  3  ptes. 

BLANC  I  NEGRE.— Comèdia  en  un  acte.  Prew.  V50  ptes. 
L'EVANGELISTA.- Drama  en  tres  i  en  prosa.  Prew.  3 ptes. 
EMBOLICS.— Comèdia  en  un  acíe.  Prew.  V50  ptes. 

EMBOLICA  QUE  EMBOLICA  O  UNA  COMÈDIA  DE  RIURE.— 
Comèdia  en  ires  acíes  i  en  prosa.  Preu:  3  ptes. 

□  vccíigaldc  la  carn 

QUADRO  DRAHATIC- HISTÒRIC  CN  UN  ACTE  I  CN  VCR5 


Obra  distingida  amb  menció  honorífi- 
ca en  el  certamen  literari  de  LaHabana 

Estrenada  amb  èxit  extraordinari  en 
el  "Teatre  del  Ateneu  Sabadellés" 
la  nit  del  15  de  Juliol  de  l'any  1888 


ARTS  GRÀFIQUES 

SANTA  COIiOMA  DE  FARNÉS 
1927 


J"Tastifioa.ció  del  tiratg-e  ZLnT-^. 


Aquesta  edició  ha  estat  autoritza- 
da per  els  hereus  de  l'autor,  i  és  pro- 
pietat de  la  Biblioteca  Iluro. 


ALS  MEUS  C0N50CIS 

DEL 

"ATENEU  SABADELLÈS" 
§ 


En  nostra  Societat,  de  la  qual  tinc 
a  molta  lionra  ï ésser  un  dels  fundadors^ 
vaig  fer  les  meves  primeres  entremaliadu- 
res literàries.  Aquestes  foren  rebudes  per 
vosaltres  amb  benevolença  extramada,  i 
vostres  aplaudiments  m'animaren  a  pro- 
seguir  en  Vestudi  i  cultiu  de  la  literatura. 

Accepteu,  doncs,  la  humil  dedicatòria 
d'aquesta  producció  dramàtica,  com  a 
testimoni  de  grati  tu  t  i  reconeixement  de 
vostre  afectíssim  amic  i  cons  oci, 

3\/lanue(  ^i^ot  i  Serra 


Sabadell,  15  de  Juliol  de  1868 


REPARTIMENT 


Personatges 

EL  REI  EN  FERRAN  D'àNTEQUERA 

JOAN  FIVÀLLER  (Conceller  de  Barcelona) 

EN  GUILLEM  RAMON  DE  MONCADÀ 

(Noble  català) 
EN  GUERAU  ALEMANY  DE  CERVELLÓ 

(Noble  català) 
EN  BERNAD  DE  CABRERA  (Noble  Català) 
GILABERT  (Escuder  del  Rei) 
BERTRAN  (Escuder  del  de  Moncada) 
CONRAD  (Dispeser  del  Rei) 
EL  PORTALER  DEL  PALAU 


Actors 

En  Josep  V.  Tarrida 
»  Domingo  Sareí 

»  Josep  Carreras 

»  Josep  de  C.Quer 
»  Anton  Moragas 
»  Anton  Teixidó 
»  Joan  Torrella 
»  Joaquim  Padrós 
»  Josep  Moix 


ÈPOCA:  Regnat  de  Ferran  d'Antequera,  any  1416 
Dreta  i  esquerra,  del  actor 


^cte  -CLriio 


Sala  del  tron  en  el  Palau  Reial  de  Barcelona.  Un  finestral  en 
primer  terme  dreta;  en  segon  terme  una  porta.  Portes  a  l'esquerra 


ESCENA  PRIMERA 
Gilabert  /  Bertran 

(Gilabert  guaitant  pel  fines- 
tral. Bertran  apareix  pel  fons). 

GILABERT    Qreu  em  dóna  veure  a  un  poble 
que  blassona  de  Ileal, 
i  per  una  mesquinesa 
qualsevol  el  fa  exaltar. 
Contristaís  íoís  van  i  venen 
pels  carrers  els  ciutadans; 
en  sos  ulls  hi  espurna  l'ira 
quan  esguarden  el  Palau. 
En  llurs  rostres  s'hi  reflecía 
el  dolor  més  esverat, 
i  frissosos  els  punys  clouen 
mormolant  de  baix  en  baix. 
Poble  que  per  mesquineses 
tant  s'exalta  i  crida  tant, 
ni  fa  honor  a  llur  història 
ni  a  son  Rei  sap  honorar. 

BERTRAN       (Baixant  al  prosceni) 

Greu  em  dóna  veure  a  un  home 


f 

que  ha  dat  mostres  de  seny  clar, 

estimar  com  mesquinesa 

el  que  no  pot  ser-ho  mai. 

Mal  coneix  qui  així  el  judica 

al  brau  poble  català, 

de  nobles  virtuts  exemple, 

clar  mirall  de  Ilealtaí. 

GILABERT  .  Escuder  sou  de  Moncada 
i  parlar  així  vos  cal. 

BERTRAN     També  així  parlar  deuríeu, 
escuder  del  Rei  Ferran. 

GILABERT    Mesquinesa  serà  sempre 
per  un  poble  de  Ileals 
exigir  que  el  Rei  li  pagui 
son  tribut  com  un  vassall. 

BERTRAN     Serà  sempre  mesquinesa 
en  un  Rei  d'ànima  gran 
per  uns  diners  miserables 
el  seu  jurament  mancar. 

GILABERT     Si  uns  pocs  diners  són  la  causa 
d'avalot  tan  colossal 
veieu  vos  si  és  mesquinesa 
i  si  el  motiu  és  provat. 

BERTRAN     Sí  que  ho  és,  per  vida  vostra; 
santes  son  les  llibertats; 
qui  avui  manca  a  les  petites 
demà  mancarà  a  les  grans. 

GILABERT    jo  l'estimo  a  vostre  poble 

i  em  don  greu  el  que  ha  passat. 

BERTRAN     També  estimo  jo  al  Rei  nostre 
i  me'n  condolc  en  alt  grau. 

GILABERT    Donguem  treva  a  la  conversa, 
que  en  ma  fe  us  jur  que  no  val 
que  les  paraules  llisquentes 
enterbolin  l'amistat. 

BERTRAN     Si  al  meu  poble  coneguessiu 

no  el  judicaríeu  mal, 

Gilabert;  la  terra  nostra 

és  la  terra  dels  lleials. 

Per  sos  Reis  ha  donat  sempre 

generós  sa  noble  sang, 

conquistant-se  amb  ses  proeses 

tots  sos  furs  i  llibertats. 

Si  per  ells  té  gelosia 

i  les  aima  amb  dalé  tal 

és  que  sap,  gota  per  gota, 

el  que  costen  de  guanyar. 
GILABERT     Més  a  un  Rei  que  així  arriba 

malaltís  als  seus  portals, 

li  ofereix  a  sa  arribada 

la  copa  de  fel  amarg 

exigint-li  la  misèria 

del  tribut  del  vectigal 
BERTRAN      Eximir-s'en  no  podia;  (amb  energia) 

és  un  fur  que  ell  va  jurar; 

encara  la  tinta  és  molla 

i  no  es  deu  deixar  esborrar, 

que  en  esborrar-se  podria, 

extendre's  amb  forsa  tal 

que  enteles  de  cop  i  volta 

nostres  furs  i  llibertats. 

(CoNRAD  apareix  pel  fons). 

GILABERT     Per  oblid  el  Rei  tal  volta 

no  va  pagà  el  vectigal. 
BERTRAN     Si  és  així,  els  oblits  s'esmenen, 

però  no  es  condemnen  mai. 

ESCENA  II 

Dits  i  CONRAD 

(Baixant  al  prosceni) 

CONRAD       També  arriba  aquí  la  flama? 

també  aquí  cl  foc  s'exíén? 

BERTRAN     Arribcu  a  molí  bona  hora, 
dispeser  del  senyor  Rei. 
Aquí  ambdós  fèiem  conversa 
del  avalot  que  avui  creix, 
i  ara  un  dubte  s'hi  entrevessa 
i  aclarir-lo  vos  podreu. 

CONRAD       Si  en  fer-ho  torbo  renyines 
disposat  estic  tot  temps; 
si  haig  de  fer  creixe  un  agravi 
ni  un  sol  mot  us  respondré. 

GILABERT     Bon  Conrad,  saber  ens  plauria 
si,  en  el  cas  que  ara  esmentem, 
a  pagar-vos  us  negareu, 
creient-vos  de  bona  fe 
que  els  tributs  que  el  poble  imposa 
no  comprenen  mai  al  Rei, 
o  si,  al  contrari,  us  negareu 
per  tenir  manat  exprés. 

CONRAD       No  és  secret,  puix  ja  va  dir-ho 
nostre  Rei  als  Concellers 
quan  en  fer-li  reverència 
van  queixar-se  d  aital  fet. 
En  partir  per  Barcelona 
nostre  Rei  així  em  digué: 
—  Dels  tributs  que  el  poble  imposa 
no  en  pagueu  ni  un  sol  diner; 
que  al  nivell  de  tots  els  altres 
no  hi  deu  mai  baixar  un  Rei. — 


—  11  — 


Arribat  a  Barcelona 

al  seu  Born  vaig  anar  prest, 

disposant-me  de  seguida 

a  comprar  el  menester. 

Carn  i  peix  vaig  proveir-me, 

i  al  satisfer  el  seu  preu, 

el  vectigal  em  reclama 

el  venedor  ademés. 

— Les  viandes  cfue  us  he  comprades, 

li  vaig  dir,  son  per  el  Rei, 

i  el  tribut  no  vull  pagar-lo 

perquè  fer-ho  així  jo  dec. 

— Així  vos  com  tots  els  altres 

el  vectigal  pagareu, 

que  ni  el  Rei  pot  eximir-se 

de  pagar  el  que  és  de  llei.— 

Al  entorn  nostre,  ben  prompte 

va  aplegar-se  gent  i  gent; 

jo  em  resistia,  ell  cridava 

l'avalot  creixia  més, 

i  entre  els  crits  dels  del  poble 

que  amenassaven  furients, 

jo  ja  em  veia  entre  la  turba, 

sense  treva,  mort  i  estès. 

Arriba  tot  de  seguida 

l'agutzil  del  senyor  Rei; 

l'avalot  que  comensava 

va  calmar-se  de  moment. 

Feu  marxar-me  amb  la  vianda 

i  vaig  córrer  aquí  prest; 

l'agutzil  rebutjà  el  pago 

en  el  nom  del  senyor  Rei, 

i  el  poble,  amb  fúria  airada, 

revoltant-se  en  contra  d'ell, 

en  perill  posà  sa  vida; 

més  arribà  un  Conceller 

que  lluiranMo  d'aitals  fúries 

el  tumult  en  disolgué, 

prometent  que  la  justícia 

la  faria  ja  el  Concell. 
BERTRAN      Fou  oblid  O  traidoria?  (amb  ironia) 

responeu-me,  Gilabert. 
GILABERT     No  fou  oblid,  cosa  és  certa; 

però  fou  manat  del  Rei, 

i  aquest  devia  acatar-se 

com  els  altres  manaments. 
BERTRAN     Mai  veureu  la  veritat  clara 

si  a  ulls  clucs  la  judiqueu. 
GILABERT     Si  a  mon  Rei  haig  de  fer  ofensa 

no  obriré  jo  els  ulls  per  cert. 


GÜERAU 
GILABERT 


BERNARD 


CONRAD 


BERTRAN 


ESCENA  III 

GUERAU/ BERNARD 

(Entren  pel  fons). 

El  senyor  Rei? 

En  sa  cambra 
es  troba  ara  conversant 
amb  en  Guillem  de  Moncada. 
Digueu-li  que  aquí  estem  ja 
en  cumpliment  de  les  ordres 
que  fa  poc  ens  ha  enviat. 

(Gilabert  se'n  va  per  la  pri- 
mera poría  esquerra). 

La  noblesa  catalana 

va  reunint-se,  l,quk  serà?  (anant  se'n) 

Tal  vegada  el  Rei  els  crida 

a  Consell  en  el  Palau,  (anani-se'n) 

(Se'n  van  pel  fons). 

ESCENA  IV 

GUERAU  /  BeRNÀRD 

GüERAU       El  que  vos  deia,  en  Cabrera; 

és  que  el  Rei  ha  sabut  ja 

el  que  el  Concell  disposa, 

i  per  això  ens  haurà  cridat. 
BERNARD     Temo,  a  fe,  les  conseqüències, 

jo  vos  ho  juro,  en.Guerau; 

segons  noves  que  es  propalen 

Fivaller  serà  Tenviat; 

d'acer  fós  és  la  seva  ànima, 

la  del  Rei  té  un  tremp  semblant; 

si  en  creuar  treuen  espurnes 

prou  l'incendi  esclatarà. 

ESCENA  V 

Dits,  El  Rei,  Guillem,  Gilabert  /  Nobles  per  la  primera 
porta  esquerra.  A  poc  El  Portaler 

El  senyor  Rei.  (anunciant) 

Gilabert, 
feu-me  el  Portaler  entrar. 

(Gilabert  se^n  va.  El  Rei  s'as- 
seu en  un  silló  i  Gueràu  i  Ber- 
NARD  van  a  besar-li  la  mà). 

Senyor? 

En  Guerau,  Cabrera, 
sigueu  tots  ben  arribats. 
Com  vos  trobeu? 

Aquesta  febre 
que  creix  i  em  va  devorant, 
va  agreujant  la  malaltia 
que  a  la  fossa  em  portarà. 


GILABERT 
REI 


GUERAU 
REI 

BERNARD 
REI 

Maleïda  sia  l'hora 
en  que  a  Barcelona  he  entrat 
per  a  rebrer  nous  agravis 
que  fan  creixe  més  mon  mal. 
PORTALER  Senyor? 

(Apareixent  pel  fons). 

REI  Escolteu  mes  ordres. 

Quan  arribi  a  mon  palau 
el  missatger  que  m'envia 
el  Concell  de  la  ciutat, 
no  li  permeteu  l'entrada 
si  no  us  diu  son  nom  abans. 

(El  PoRTALER  se'n  va  pel  fons' 

GUERAU        Sap  ja  el  Rei?  (apart  a  Guillem) 
GUILLEM  Fa  poca  estona  (apart  a  GuEHAu) 

li  he  dit  jo  el  que  s'ha  acordat. 


ESCENA  VI 
Dits,  menys  El  Portaler 

REI  M'abrusa  l'ira. 

GUILLEM      (calmant-lo)  Senyor... 

REI  Fel  mon  ànima  degota; 

sols  mancava  aquesta  gota 
en  mon  càlzer  de  dolor. 
^Per  què  el  poble  català 
tant  contra  mi  s'enfellona? 
^per  què  es  remou  Barcelona 
i  així  em  vqI  humiliar? 

GUILLEM     Es  gelosa  de  sa  llei. 

REI  Doncs  jo  us  jur  que  en  aquest  dia 

curaré  sa  gelosia; 
no  hi  ha  aquí  més  rei  que  el  Rei. 
6Quina  és  eixa  llei  que  dóna 

un  privilegi  insensat 
a  un  venedor  del  mercat 
per  trepitjar  ma  corona? 
No  és  pas  l'amor  a  sa  llei 
el  que  avui  mou  a  eixa  terra; 
és  sols  l'amor  a  la  guerra 
i  l'odi  que  té  a  son  Rei. 

GUILLEM     Mal  judiqueu  son  intent, 
vos  estimen... 

REI  (Amb  ira)  M'ho  provaren 

des  del  jorn  que  em  rebutjaren 
d@  Casp  en  el  parlament. 
Catalunya  em  consentí 
perquè  el  Dret  m'imposava; 
si  en  l'interregne  lluitava 
no  lluità  jamai  per  mi. 
Jurí  tres  voltes  sa  llei 
perquè  així  m'ho  reclamaren; 
i  sols  després  em  juraren 
sa  fe  com  a  Comte  Rei. 
Per  tal  afront  vaig  passar 
per  veure  si  els  aplacava, 
i  ara  veig  que  així  els  donava 
noves  ales  per  volar. 
Mes  per  Déu  vos  juro  jo 
que  sostindré  ma  corona 
i  provaré  a  Barcelona 
qui  deu  ésser  un  Rei  d'Aragó. 

GUILLEM      Senyor,  no  vos  encegueu; 

el  poble,  que  ses  lleis  ama, 
de  vos  solzament  reclama 
que  el  que  heu  jurat  mantingueu; 
i  si  avui,  apassionat, 
feu  mancansa  al  jurament, 
justifiqueu  falsament 
d'aquest  poble  sempre  honrat. 

REI  També  a  vos  se  us  encomana 

la  malaltia  regnant?  (amb  ironia) 
guillem:     Així  us  respondrà  constant 
la  noblesa. catalana. 
1  jo,  que  tinc  la  franquesa 
per  norma  i  escut  i  llei, 
dic  la  veritat  a  mon  Rei, 
que  així  li  deu  ma  noblesa. 
Si  algú,  rastrer  o  envejós, 
a  nostra  terra  fa  guerra, 
és  que  diu  mal  de  sa  terra 
per  adular-vos  a  Vos. 
I  el  que  així  manca  a  tot  fur 
deu  causar-vos  amargura, 
que  qui  a  sa  pàtria  perjura 
a  son  Rei  pot  ser  perjur 
REí  A  fe  no  em  creia,  en  Guillem, 

que  amb  vostre  poble  tot  d'i.na 
féssiu  vos  causa  comuna 
contra  Nos  amb  tal  extrem, 
ja  se,  doncs,  si  l'hora  arriba, 
quz  amb  vos  no  hi  podré  comptar, 
més  per  això  no  haig  de  deixar 
de  combatre  amb  ànsia  viva. 
Jo  sóc  Rei  i  Rei  vull  ser 
i  ho  sabré  ser  a  tota  costa; 
ja  està  escrita  la  resposta 
en  els  murs  de  Balaguer! 

(Es  sent  remor  a  dins  Gue 
RAU  va  al  finestral). 

Déu  no  vulgui  que  així  sigui 
Què  és,  Guerau,  eixa  remor? 
Es  el  missatger,  Senyor, 
que  ara  el  Concell  vos  envia. 
Gran  gentada  amb  ell  s'acosta. 


GUILLEM 
REI 

GUERAU 

REI  Déu  em  coníinga. 

GUERAU       (Apart)  M'aterra. 
GUILLEM      Senyor,  la  pau  d'eixa  terra 
espera  vostra  resposta, 

(El  Rei  s'aixeca  del  silló  i  es 
dirigeix  al  íron,  assentant  s'hi 
rodejat  dels  nobles). 

(De  dins)  Qui  SOU? 

Un  Conceller  de  Barcelona, 
que  el  Concell  en  missatge  al  Rei  envia. 
Vostre  nom? 

L'he  dit  ja;  al  Rei  digueu-ii 
que  un  Conceller  de  Barcelona  espera. 
Es  vostre  nom,  senyor,  el  que  us  demano, 
i  no  podré  l'entrada  franquejar-vos 
si  vostre  nom  no  em  dieu. 

Feu  el  que  us  plagui; 
en  vos  està  el  franquejar-me  l'entrada. 
Jo  sóc  un  Conceller  de  Barcelona; 
res  més  vos  tinc  que  dir,  i  encar  que  un  siga, 
representats  per  Nos,  tots  aquí  venen. 
PORTALER    Senyor  (sortint) 

REI  (Apart)  (Es  ell).  La  entrada  franquegeu-li. 

Es  Fivaller  el  missatger  que  arriba; 
ija  he  conegut  el  tremp  de  la  seva  ànima! 
ija  la  conec  sa  voluntat  de  ferro..! 


PORTALER 
FIVALLER 

PORTALER 
FIVALLER 

PORTALER 


FIVALLER 


ESCENA  VII 
Dits,  Fivaller  /  Un  Masser 


FIVALLER  Senyor! 


(Tots  dos  vestits  dc  negre. 
Ei  MASSER  amb  una  gassa  en 
la  massa). 

(S'agenolla  als  seus  peus  i  Ij 
besa  la  mà). 

REI  (Amb  ironia)  Es  somni  potser 

0  és  realitat  el  que  miro? 
estic  despert  o  deliro? 
responeu-me,  Fivaller. 

Per  què  a  mos  peus  us  postreu 
si  a  mi  postrar-me  voleu? 
per  què  acatament  em  feu 
'  si  acatament  demaneu? 
Per  què  hümillar-vos  al  Rei 
quan  veniu  aquí  a  humillar-me, 
quan  veniu  per  subjectar-me 
com  súbdit  a  vostra  llei? 
Àlceu-vos;  no  és  just  que  vos, 
quan  a  intimar-me  veniu, 
doblegueu  un  front  altiu 
que  heu  de  mostrar  orgullós. 
Àlceu-vos;  que  agravis  greus 
sufriu  ara  amb  tal  martiri, 

1  no  és  just  que  a  mos  peus  miri 
als  que  em  volen  a  sos  peus. 

FlVAi.LER    Mal,  senyor,  haveu  comprès  (alsant-se) 
l'hidalguia  d'eixa  terra; 
no  li  mourieu  tal  guerra 
si  la  coneguessin  més. 
REI  La  conec;  d'ella  esperà 

puc  tan  sols  un  nou  ultratge... 
digueu  ja  vostre  missatge, 
ma  llicència  teniu  ja. 

(Amb  molia  dignitat  i  respecte). 

Barcelona  és  qui  m'envia; 
en  nom  d'ella  sóc  vingut; 
vinc  a  reclamà  el  tribut 
que  li  negueu  en  eix  dia.  - 
Vinc  a  fer-vos  recordança 
que  entre  Vos  \  la  ciutat 


FlV-AiLER 

hi  media  un  pacte  sagrat 
que  relliga  nostra  aliansa. 
Ella  us  jurà  per  son  Rei 
quan  així  vau  demanar-li; 
Vos,  senyor,  vàreu  jurar-li 
respectar  sa  santa  llei. 
El  poble  amb  Vos  no  ha  mancat, 
que  això  fora  agravi  greu; 
més  també  sab  a  quin  preu 
vos  jurà  fidelitat. 
Per  això  avui  vos  ve  a  dir 
per  ma  veu,  noble  i  honrada: 
respecteu  la  fe  jurada; 
el  jurat  s'ha  de  complir. 
REI  I  així  un  poble  demana 

revoltant-se  contra  el  Rei? 

(Molia  enteresa,  sens  deixar 
d'ésser  respccluós). 

FIVALLER    Així  es  defensa  la  llei 

en  la  terra  catalana. 

Quan  supliquem,  fins  l'esglai 

nostres  cossos  vincla  i  postra; 

quan  reclamem  el  que  és  nostre 

no  ens  sabem  doblegar  mai. 
REI  Solament  un  seny  torbat 

per  l'orgull  i  la  malícia, 

pot  creure  que  és  de  justícia 

pagar  el  que  jo  he  negat. 

Jamai  una  terra  noble 

mantindrà  per  justa  llei 

la- que  obliga  i  fa  a  n'el  Rei 

tributari  de  son  poble; 

deixant  així  denigrat 

del  monarca  l'alt  honor, 

i  rebaixant  Texplendor 

de  la  règia  magesíat. 

FlVALLER    Senyor:  cl  que  a  Déu  es  jura 
és  sagrat  en  iot  moment, 
i  la  fe  d*un  jurament 
deu  guardar-se  sempre  pura. 
El  vectigal  és  un  fur 
que  Vos  amb  tots  vau  jurar; 
avui,  no  volguent  pagar, 
sou  al  jurament  perjur. 
Nostres  Reis  avant-passats 
acataren  nostres  lleis, 
i  no  cregueren  que  els  Reis 
d'això  en  fossin  afrentats. 
Sols  Vos  ho  estimeu  així; 
fent-ho,  als  passats  ofeneu, 
i  al  Concell  injurieu 
amb  el  dictat  de  ruí. 

REI  El  poble  a  son  Rei  deu  dar 

Timmunitat  del  tribut; 
si  no  ho  fa,  com  és  degut, 
el  Rei  rhi  deu  ensenyar. 

FiVALLER    El  poble  que  aima  sa  llei 
i  estima  la  fe  jurada, 
no  vol  veure-la  petjada 
ni  pel  súbdit  ni  pel  Rei. 
I  el  Rei  amb  sa  potestat, 
fet,  com  és,  de  Déu  a  imatge, 
no  pot  fer  a  Déu  Pultratge 
de  faltar  al  que  és  jurat. 
Compliu  Vos  el  jurament 
mostrant  una  ànima  noble; 
així  ho  desitja  el  poble 
que  us  ve  a  fer  requeriment. 
El  poble,  que  per  ma  veu, 
i  amb  el  respecte  degut, 
perquè  pagueu  el  tribut 
vos  intima  sens  menyspreu, 

I  penseu  que  aquest  poble  honrat 
no  sufreix  ni  s'intimida, 
i  abans  perdérem  la  vida 
que  un  polsim  de  llibertat. 

REI  Ni  la  mort  us  espanta? 

FIVALLER    No;  perquè  sabem,  senyor, 
que  el  qui  per  la  pàtria  mor 
reneix  a  vida  més  santa. 
Que  no  hi  ha  pas  mort  més  noble 
ni  ha  ditxa  més  immensa 
que  morir  en  la  defensa 
de  les  llibertats  del  poble. 
Màrtir  és  qui  amb  ferm  anhel 
per  sa  pàtria  mort  en  guerra; 
quan  son  cos  colga  en  la  terra 
l'ànima  floreix  al  cel. 

REI  M'ofèn  vostra  terquetat 

i  m'ofèn  vostra  altivesa, 
encastellant-se  amb  fermesa 
en  recordar-me  el  jurat. 
Vostra  arrogància  infernal 
i  vostra  ànima  mesquina 
vol  fer  servir  de  joguina 
a  la  corona  reial; 
més  jo  us  juro  per  ma  fe 
que  no  tinc  de  davallar 
a  ser  el  vostre  juglar; 
Rei  vull  ser  i  Rei  seré. 
Si  vostres  furs  he  jurat, 
jo  mon  jurament  puc  tòrcer; 
m'ho  van  fer  jurar  per  força 
i  res  val  perquè  és  forçat. 
No  espereu,  doncs,  que  jo 
pagui  el  tribut,  com  creieu; 
tal  feblesa  no  veureu 
en  mi,  el  Rei  d'Aragó. 

I  si  un  altre  missatger 
el  Concell  m'envia  a  posta 
jo  li  enviaré  per  resposta 
la  testa  del  conceller. 

(Amb  íò  reposat  i  sencer). 

FIVALLER    Senyor:  dec  fer-vos  present 

que  estic  per  tot  preparat; 

he  confessat,  combregat 

i  tinc  fet  mon  testament. 

Vestejo  gramalla  endolada 

mostrant  la  nostra  dissort; 

ja  duc  per  anar  a  la  mort 

vestidura  preparada. 

Si  una  víctima  voleu,  (s'agenolla) 

senyor,  aquí  la  teniu; 

doblegueu  mon  front  altiu, 

feu  de  mí  el  que  volgueu. 

Més  no  abrigueu  Tesperança 

de  dar  pau  a  la  Corona, 

que  si  morim,  Barcelona 

sabrà  donar-nos  venjança,  (s'alça) 

Sense  treva  lluitarà 

en  defensa  de  sa  terra, 

i  no  acabareu  la  guerra 

mentres  visqui  un  català. 
REI  En  so  de  guerra  veniu! 

FIVALLER    Mal,  senyor,  em  iudicau; 

soc  un  missatger  de  pau 

a  qui  Vos,  mal  acullin. 

Es  la  pau  el  que  avui  crida 

Barcelona  aquí  ajuntada; 

no  vol  rompre  la  llasada 

que  amb  son  Rei  la  manté  unida. 

Per  això  avui  un  greu  dolor 

la  té  irada  i  l'enquimera; 

vostra  esírcvada  quimera 

rha  ferida  al  mig  del  cor. 

No  volgueu,  doncs,  fer-li  mal 

ni  li  mogueu  dura  guerra; 

serveu  les  lleis  de  la  terra 

i  pagueu  el  vectigal. 
E,Et  I  en  satisfer  el  pactat, 

eixes  turbes  endiablades... 
FIVALLER    Besaran  vostres  petjades 

com  li  cal  a  un  poble  honrat. 
REI  I  si  jo  no  ho  faig  així 

i  a  son  voler  no  em  doblego... 

si  a  pagar  el  tribut  em  nego 

<[,què  és  el  que  podrà  succeí? 

(Després  d'una  lleugera  pausa). 

FIVALLER    No  heu  vist  la  nuvolada 
en  una  tarda  d*estiu, 
com  es  junta  amb  afany  viu 
de  llamps  i  pedra  apretada? 
Quan  en  sa  volada  llesta 
Toreneta,  sentint  guerra, 
va  volant  arran  de  terra 
sentint  fetor  de  tempesta? 
'  Si  llavors  un  llamp  esclata 

i  el  trò  ses  ires  referma, 
la  tempestat  es  desferma 
com  una  infernal  cascata. 
Arrasa  els  horts  i  els  vinyats, 
el  llamp  els  arbres  corseca 
i  la  pedregada  seca 
va  esmicolant  els  sembrats. 
Més,  si  el  vent  de  marinada 
empeny  els  núvols  enllà, 
la  tempesta  amb  ells  se*n  va, 
brilla  el  sol  altra  vegada; 


i  en  veure  sos  resplandors, 

torna  la  terra  a  la  vida, 

i  a  Déu  encensa  agraïda 

amb  el  perfum  de  ses  flors. 

No  sentiu  el  clam  irat 

que  aquí  baix  exhala  el  poble? 

Es  el  núvol  que  s'acopla, 

és  Tudol  de  tempestat. 

Si  per  acallar  son  clam 

els  llenceu  ma  testa  honrada, 

esquinsarà  la  boirada 

com  una  verga  de  llamp; 

la  tempesta  esclatarà 

inundant  tota  la  terra, 

i  als  crits  de  venjança  i  guerra 

dolls  de  sang  veureu  vessà. 

Més  si  Vos,  amb  cor  Ileal 

respecteu  la  llei  jurada; 

si  avui  amb  ànima  honrada 

pagueu  Vos  el  vectigal, 

vostra  resposta  serà 

la  llum  del  sol  benaurada 

i  la  dolça  marinada 

que  les  boires  desfarà. 

No  us  feu  sord  a  ma  veu  noble 

que  vos  ho  prega  amb  amor. 

Respecteu,  Rei  i  Senyor, 

els  furs  i  les  lleis  del  poble. 

No  volgueu  més  resistí, 

i  sia  vostra  contesta, 

no  el  llamp  de  la  tempesta, 

sinó  l'arc  de  Sant  Martí. 

L'amenaça  no  em  commou 

ni  a  ma  dignitat  fa  ultratge; 

ja  ha  finit  vostre  missatge, 

Fivaller,  ja  haveu  dit  prou. 

GÜERAU 
GUILLEM 
GUERAU 
GUILLEM 

REI 


FIVALLER 


Si  resposta  ara  volèu 
la  daré  dins  poca  estona; 
ben  prest  sabrà  Barcelona 
el  que  resolc.  Espereu. 
Allí  dins  podeu  entrar 

(Indicanl·li  la  porta  de  la  dreta). 

i  esperar  tranquilament 
i  no  dubteu  que  al  moment 
la  resposta  se  us  darà. 

(FivALLER  es  dirigeix  a  la  por- 
ta indicada,  precedit  del  Masser 
i  al  arribar-hi  es  detura). 

En  Guillem...  (aparta  guillem) 

(Apart  a  guerau)  Tinc  esperança. 
Creieu  que  al  fi  cedirà? 
La  tempesta  ha  cedit  ja 
i  va  apuntant  la  bonansa. 
Per  què  en  arribar  a  la  porta 
us  detureu  tremolós? 
per  què  mireu  recelós 
si  la  vida  no  us  importa? 
Ni  la  por  m'ha  deturat 
ni  la  mort  m'aturaria. 
Mirava,.,  si  a  dins  hi  havia 
algun  dogal  disposat; 
i  en  contemplar  la  dissort 
de  ma  pàtria  malhaurada, 
pensava  amb  ànima  honrada 
que,  si  pogués  amb  ma  mort 
deixar  salvada  la  llei 
i  els  furs  de  nostra  terra, 
i  evitar  la  dura  guerra 
entre  ma  pàtria  i  mon  Rei; 
beneint  el  meu  destí 
com  a  noble  i  bon  patrici, 

volaria  al  sacrifici 
sense  esperar  al  buíxí. 

(Entra  precedií  del  Masser). 


ESCENA  VIU 
Dits,  menys  Fivaller 

REI  Em  commou  tanta  grandesa. 

auiLLEM:      Senyor,  l'anima  sa  llei. 

REI  I  que  li  aconcella  al  Rei 

la  catalana  noblesa? 
Creieu  que  dec  accedir 
a  tan  inícua  porfia? 
Deu  el  Rei  en  aquest  dia 
a  l'imposat  sucumbir? 
Creieu  que  el  Rei  d'Aragó 
deu  cedir  a  Barcelona 
i  entelar-ne  sa  corona 
amb  tal  vil  humiliació? 

GUILLEM      Senyor,  quan  judicareu 
amb  l'ànima  ben  serena 
la  qüestió  que  ara  us  apena 
d'altre  modo  pensareu. 
No  és  humiliació  ni  afrenta 
accedir  a  aixf)  imposat; 
és  sols  cumplir  el  jurat 
i  això  les  virtuts  augmenta. 
L'accedir  amb  fe  constant 
a  el  que  reclama  el  poble, 
és  propi  d'un  cor  bo  i  noble, 
digne  d'una  ànima  gran. 

GUERAU       El  que  ha  dit  el  de  Moncada 
és  també  el  que  us  dic  jo; 
cediu  a  la  petició 
d'eixa  terra  idolatrada. 
Si  de  sos  furs  i  ses  lleis 

cn  tot  temps  ha  estat  gelosa, 
també  ha  lluitat  generosa 
en  defensa  de  sos  Reis. 

REI  I  en  cedir  a  això  imposat, 

el  poble  que  altiu  es  mostra 
creient  que  son  Rei  es  postra 
s'alsarà  més  insensat. 
I  ja  sens  temor  ni  fre 
voldrà  imposar  sens  raó, 
i  per  fer-ho,  en  cedir  jo, 
més  ales  li  donaré. 

GUILLEM     Mai,  Senyor;  les  santes  lleis 
que  nostre  poble  defensa, 
són  la  justa  recompensa 
que  li  han  donat  sos  Comtes-Reis. 
Servant-les,  tindreu  fermança 
de  sa  probada  Ilealtat, 
i  mantenint  el  jurat 
refermareu  vostra  aliança. 

REI  Aquest  vostre  parer  és? 

El  deu  amb  ànima  honrada 
i  sens  mira  interessada? 

GUILLEM      No,  Senyor:  hi  ha  un  interès. 

L'interès  que  a  tots  ens  guia 
de  vetllar  per  la  Corona, 
perquè  entre  ella  i  Barcelona 
regni  la  pau  aquest  dia. 

REI  Oh!  si  a  mon  cos  no  fes  guerra 

la  malaltia  que  em  postra, 
prou  donaria  jo  mostra 
de  qui  sóc  a  aquesta  terra. 
Sens  fer  cas  d'inícua  llei, 
probaria  a  la  vegada 
que  no  hi  ha  llei  més  sagrada 
que  la  voluntat  del  Rei. 
Jo  li  sabria  probar 

la  força  de  mon  voler... 

En  Guillem,  a  Fivaller  (cedint  a  pesar  seu) 

digueu-li  que  pot  entrar,  (se'n  va  guillem) 

En  pensar  el  que  és  odiosa 

eixa  cessió  malestrugra, 

sento  el  cor  que  s'afeixuga 

amb  el  pes  d'immensa  llosa; 

i  que  la  sang  en  onades 

em  rebot  contra  el  cervell, 

i  és  cada  pols  un  martell 

que  abat  amb  ses  martellades. 

ESCENA  ÚLTIMA 
Dits  i  Fivaller 

(Fivaller  surí  precedit  del  Mas- 
ser). 

FIVALLER    Es  la  mort  el  que  m'espera? 
REI  No  temis,  que  visquis  vull, 

perquè  puguis  amb  orgull 

dir  al  poble  que  t'espera 

que...  jo...  acato  vostra  llei; 

més  serveu  en  la  memòria 

que  si  és  vostra  la  victòria 

el  vensut  no  és  mai  el  Rei. 

Jo  pagaré  el  tribut. 
FIVALLER    Oh,  gràcies,  gràcies  Senyor, 

vos  sou  així  el  vencedor 

i  el  poble  és  el  vensut. 

Voleu  la  resposta  Ileal? 

la  tindreu  dins  poca  estona. 

(Va  al  finestral  i  íreicníla  glas- 
sa  de  la  massa  la  llença  pel  fi- 
nestral). 

Poble  honrat  de  Barcelona, 
el  Rei  paga  el  vecíigal. 

(Grans  clams  de  goig  que 
continuen  fins  al  final.  El  direc- 
tor deu  cuidar  molt  de  que  no 
torbin  l'afecíe). 

DEDiííS       Visca  el  Rei! 

Visca!! 

FIVALLER     (Àvansant)  Senyor, 

vostra  ha  sigut  la  victòria; 

avui  el  sol  de  la  glòria 

per  Vos  brilla  amb  explendor. 

Avui  en  cumplir  la  llei 

a  la  noble  Barcelona 

cenyiu  de  fet  la  Corona 

i  Vos  mateix  us  feu  Rei. 

No  són  Reis  els  que  amb  treballs 

sols  per  la  força  prosperen; 

els  Reis  forts  són  els  que  imperen 

en  el  cor  de  sos  vassalls.  (Quadro) 


Fi 


La  IPuntaire 


A  la  voreta  del  mar 
l'Agnès  se'n  va  a  treballar 
quan  l'auba  apunta, 
i  sos  ulls  en  plor  desfet 
van  mullant  el  coixinet 
on  fa  la  punta. 

Enyora  a  son  aimador 
que  sembrà  en  son  tendre  cor 
dolça  esperança: 
i  son  plor  amarg  i  ardent 
no  e's  pas  de  penediment: 
és  d'anyorança. 

Fa  cinc  anys  que  ell  va  deixar 
la  vila  d'Arenys  de  Mar 
i  sa  promesa: 
la  pobresa  l'ha  espaordit 
i  a  l'Amèrica  a  partit 
cercant  riquesa. 

—Quan  aquí  retornaré 
amb  ton  amor  cumpliré,— 
deia,  i  marxava. 
—Aquí  l'espera  mon  cor,— 
ella  amb  puríssim  amor 
deia  i  plorava. 

Esperant  amb  fe  constant, 
amb  anhel  va  treballant, 
que  res  li  sobra: 
i  per  minvar  sos  fatics 
va  fent  ne  puntes  pels  rics 
perquè  ella  és  pobre. 


A  Arenys  de  Mar  ha  arribat 
aquest  matí  un  potentat: 
ve  de  La  Havana: 
era  fill  d'un  mariner 
i  ve  casat  amb  muller, 
americana. 

Quan  sa  arribada  ha  sabut 
l'Agnès  en  terra  ha  caigut 
d'un  desmai  presa: 
cinc  anys  l'ha  plorat  absent 
i  avui  plora  el  mancament 
de  sa  promesa. 

Retorna  en  sí  del  desmai 
i  plena  de  dol  i  esglai 
plora  i  gemega, 
—Filla  meva,  viu  per  mi, — 
sa  mareta  li  va  dir, 
ta  mare  és  cega. 

La  filla  ofega  en  son  cor 
del  desengany  i  l'amor 
les  penes  juntes, 
i  plorant  amb  dol  sens  fi 
pren  els  boixeís  i  el  coixí 
i  va  fent  puntes. 

1  plorant  i  sosj^irant, 
amb  anhel  va  treballant, 
que  res  li  sobra: 
i  per  minvar  sos  fatics 
va  fent-ne  puntes  pels  rics 
perquè  ella  és  pobre. 


La  muller  del  potentat 
a  casa  l'Agnès  ha  entrat 
fa  poca  estona. 
—Per  el  fill  que  haig  de  tenir 
el  niuet  has  de  guarnir, 
bona  minyona. 

De  ta  rara  habilitat 
moltes  proves  m'han  donat 
ja  tes  companyes: 
fes-me  puntes  i  entredós 
per  adornar  el  fill  hermós 
de  mes  entranyes. 

Amb  mon  or  podràs  minvar 
la  pobresa  que  en  ta  llar 
la  set  revela.— 
L'agnès  en  oir  això 
sent  una  mortal  fredor 
que  el  cor  li  gela. 

I  es  mira  la  posí  del  pà 
i  n'hi  un  sol  moç  ni  veu  ja 
i  dubta  encara: 
veu  uns  uils  en  la  foscor 
buits  de  llum  i  plens  de  plor: 
els  de  sa  mare. 

—Mare  meva, — diu  amb  fe,— 
sols  per  vos  treballaré, 
que  cl  cor  em  sobra. 
Tinc  d'ofegar  mos  fatics, 
tinc  de  fer  puntes  pels  rics 
perquè  sóc  pobre. 


(       Treballant  sense  repòs 

i  va  fent  puntes  i  entredós, 

l  sempre  treballa, 

í  Quan  algú  li  diu:— Què  fas?— 

;  diu  amb  veu  freda  com  glaç: 

\  —Faig  ma  mortalla!— 

(        La  grogor  va  prenent  peu 

í  en  ses  galíetes  de  neu 

}  que  enveja  el  marbre: 

s  és  tarongina  d'amor 

(  i  quan  grogueixi  la  fior 

/  caurà  de  l'arbre. 

)        Dia  i  nit  ha  treballat 

\  i  ja  la  feina  ha  acabat 

(  per  la  senyora. 

>  Treballant  de  dia  i  nit 

J  ha  deixat  el  niu  guarnit 

(  la  cosidora. 

/        A  bateig  van  repicant: 

)  els  veïns  a  veure'l  van 

S  tols  a  la  porta: 

(  el  toc  de  morts  els  sorprèn 

^  i  pel  veïnat  van  dient: 

/  —L'Agnès  és  morta.— 

}       Pobre  màrtir  de  l'amor, 

^  ja  del  Cel  Nostre  Senyor 

(  la  porta  li  obre. 

}  ja  no  tindrà  més  fatics 

/  ni  farà  puntes  pels  rics, 

)  que  ja  no  és  pobre..! 

/  Manel  Ribot  i  Sebra 


■  nannaiaaaiiBBaiaga 


Casa  Patuel 


SantRafel,! 
i  I  8  e  p  2 

MATARÓ 


PERRUQUES  ::  ARMERIA  ::  TRAJOS  TEATRE 
CREPÉ  ::  MASTIC  ::  GUIXOS  DE 
CARACTERITZAR 

Es  lloguen  trajos  de  soldats  romans 
per  a  la  processó  de  Setmana  Santa, 
com  també  vestits,  ales  d'àngel  i 
vestes  de  congregants 

Nans  per  a  la  processó  de  Oorpus 


EH® 


Obres  publicacies: 

1. 

—  "Un  home  discret" 

Quasi  monòleg-  en  1  acte  de  «Pau  Fàcil» 

rOO  pesseta 

N.° 

2. 

—  "ViIesa!-No  senyors!-Un  caliquenyo" 

Tres  monòlegs  de  Sebastià  Bofill  i  Bas 

1  '00  pesseta 

N  o 

u. 

—  Lfi  vifaiii  nuu  ue  i  t-inperauür 

(Segona  edició)                l'SO  pessetes 

N.° 

4. 

—  "La  figura  del  Rei  Wamba" 

Comèdia  en  5  actes  de  Esteve  Trullàs 

2'50  pessetes 

5. 

"Lorito  real" 

Comèdia  en  1  acte  de  Lluís  Millà 

1  '00  pesseta 

A 

Fantasia  en  2  actes  i  un  pròleg  de  Tomàs 

Ribas                            2  00  pessetes 

7. 

—  **E1  vectigal  de  la  carn" 

Obra  en  1  acte  i  en  vers  de  M.  Ribot  i 

Serra                             l'òO  pessetes 

Llocs  cle  venda: 

A  MATARÓ  -  Impremta  Minerva,  Barcelona,  13;  Lli- 

breria  Catòlica  Salas,  Santa  Maria,  10. 

A  BARCELONA  -  Llibreria   Bonavia,   Tapineria,  4;  "La 

Hormiga  de  Oro",  Arcs,  34;  Llibreria 

"L'Escòn",  Petritxol,  2;  Llibreria  Millà, 

Sant  Pau,  21. 

